U Iranu spasilačke ekipe se pripremaju za prestanak traganja za preživjelima nakon potresa u kojem su stradale najmanje 22 tisuće ljudi u i oko mjesta Bam, na jugoistoku zemlje. Dužnosnici su priopćili kako su 72 sata najduže što bi netko mogao preživjeti ispod ruševina.
Prema njihovim riječima, večeras će prestati s potragom za preživjelima i preusmjeriti se na potragu za tijelima poginulih. Tisuće tijela još se – vjeruje se - nalazi ispod ruševina zgrada, što dovodi do zabrinutosti da bi moglo doći do širenja raznih bolesti. Jedan lokalni iranski dužnosnik je jučer izjavio kako bi ukupan broj poginulih mogao lako premašiti 30 tisuća. U zemlju neprekidno stiže međunarodna pomoć.